
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 61 

8 Απριλίου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 40 
«Ρυθμίσεις διενέργειας αλιείας εντός της μη ενοικιαζό¬ 
μενης ή μη παραχωρημένης περιοχής της λιμνοθά¬ 
λασσας Μεσολογγίου - Αιτωλικού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 10 του ν.δ. 420/1970 «Αλιευ¬ 
τικός κώδιξ» (ΦΕΚ Α' 27), όπως αυτή αντικαταστάθηκε 
με την παρ. 2 του άρθρου 3 του ν. 1740/1987 «Αξιοποίηση 
και προστασία κοραλλιογενών σχηματισμών, ιχθυοτρό- 
φων υδάτων, υδατοκαλλιεργειών και άλλες διατάξεις» 
(ΦΕΚ Α' 221). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

2. Το άρθρο 4 του προεδρικού διατάγματος 70/2015 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουρ¬ 
γείο Ναυτιλίας και Νησιωτικής Πολιτικής. Μετονομασία 
του Υπουργείου Πολιτισμού, Παιδείας και θρησκευμά¬ 
των σε Υπουργείο Παιδείας, Έρευνας και Θρησκευμά¬ 
των, του Υπουργείου Οικονομίας, Υποδομών, Ναυτιλίας 
και Τουρισμού σε Υπουργείο Οικονομίας, Ανάπτυξης 
και Τουρισμού και του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (ΦΕΚ Α' 114). 

3. Το προεδρικό διάταγμα 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών (ΦΕΚ Α' 116). 

4. Τη γνωμοδότηση του Συμβουλίου Αλιείας, όπως 
διατυπώνεται στο αριθμ. 261/24-10-2014 πρακτικό του. 

5. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του Κρατικού Προ¬ 
ϋπολογισμού. 


6. Την αρ. 37/2016 γνωμοδότηση του Συμβουλίου της 
Επικράτειας, μετά από πρόταση του Υπουργού Αγροτι¬ 
κής Ανάπτυξης και Τροφίμων αποφασίζουμε: 

Άρθρο 1 

Σκοπός - Πεδίο Εφαρμογής 

Με τις διατάξεις του παρόντος ρυθμίζεται η διενέρ¬ 
γεια αλιείας εντός της μη ενοικιαζόμενης ή μη παρα¬ 
χωρημένης εκάστοτε περιοχής της λιμνοθάλασσας 
Μεσολογγίου - Αιτωλικού, που εκτείνεται από την λι¬ 
μνοθάλασσα Ανατολικής Κλείσοβας έως και τη λιμνοθά¬ 
λασσα Παλαιοποτάμου, συμπεριλαμβανομένων και των 
υπαρχόντων και μελλοντικών διαύλων, με σκοπό την 
ορθολογική αλιευτική διαχείριση της περιοχής. 

Αρθρο 2 

Ελεύθεροι αλιείς - Αδειες 

1. Η αλιεία εντός της περιοχής που καθορίζεται στο 
άρθρο 1 ασκείται μόνο από τους ελεύθερους αλιείς της 
παραγράφου 2, που είναι εφοδιασμένοι με την Ατομική 
Αδεια Ελεύθερου Αλιέα λιμνοθάλασσας Μεσολογγίου - 
Αιτωλικού της παραγράφου 3 και όπου απαιτείται με την 
άδεια σκάφους εσωτερικών υδάτων και την άδεια αλί- 
ευσης σκάφους λιμνοθάλασσας Μεσολογγίου - Αιτω- 
λικού της παραγράφου 6, χωρίς υποχρέωση καταβολής 
οποιουδήποτε δικαιώματος προς το Δημόσιο και προς 
τους μισθωτές των ιχθυοτροφικών εκμεταλλεύσεων. 

2. Ελεύθεροι Αλιείς χαρακτηρίζονται τα φυσικά πρόσω¬ 
πα που είναι επαγγελματίες αλιείς σύμφωνα με το άρθρο 
6 του Ν. 1361/1983, όπως αυτό τροποποιήθηκε και ισχύει, 
και οι οποίοι πληρούν τις ακόλουθες προϋποθέσεις: 

α) Είναι δημότες μόνιμοι κάτοικοι: αα) της Δημοτικής 
Κοινότητας Ιεράς Πόλης Μεσολογγίου της Δημοτικής 
Ενότητας Ιεράς Πόλης Μεσολογγίου του Δήμου Ιεράς 
Πόλης Μεσολογγίου, ββ) της Δημοτικής Κοινότητας Αι- 
τωλικού της Δημοτικής Ενότητας Αιτωλικού του Δήμου 
Ι.Π. Μεσολογγίου ή γγ) της Δημοτικής Κοινότητας Νε- 
οχωρίου της Δημοτικής Ενότητας Οινιάδων του Δήμου 
Ιεράς Πόλης Μεσολογγίου. 

β)Έχουν συμπληρώσει το 16ο έτος της ηλικίας τους. 

γ) Αποκομίζουν από την αλιεία τα δύο τρίτα τουλάχι¬ 
στον του συνολικού ετήσιου εισοδήματος τους. Για τους 
νεοεισερχόμενους αλιείς, η πλήρωση της προϋπόθεσης 
της περίπτωσης αυτής απαιτείται κατά την πρώτη ανα¬ 
νέωση της άδειας της παραγράφου 3, σύμφωνα με την 
παράγραφο 4, και εφεξής. 

3. Οι Ελεύθεροι Αλιείς της παραγράφου 2 υποχρε- 
ούνται να εφοδιάζονται με ειδική άδεια υπό τον τίτλο 
«Ατομική Αδεια Ελεύθερου Αλιέα λιμνοθάλασσας Μεσο¬ 
λογγίου - Αιτωλικού», η οποία χορηγείται από την αρμό¬ 
δια για την έκδοση αδειών αλιείας Υπηρεσία Αλιείας της 
Περιφερειακής Ενότητας Αιτωλοακαρνανίας, μετά από 
κατάθεση στην υπηρεσία αυτή σχετικής αίτησης κάθε 
ενδιαφερομένου, η οποία συνοδεύεται από τα ακόλουθα 
δικαιολογητικά, με τα οποία πιστοποιείται η πλήρωση 
των προϋποθέσεων της παραγράφου 2: 

α) Βεβαίωση δημόσιας υπηρεσίας με την οποία πιστο¬ 
ποιείται αρμοδίως ότι είναι δημότες μόνιμοι κάτοικοι 
των περιοχών της περίπτωσης 2α. 

β) Φωτοτυπία αστυνομικής ταυτότητας. 

γ) Βεβαίωση αγροτικού συλλόγου της παρ. 3 του άρ¬ 
θρου 2 του Ν. 1361/1987, όπως αυτή τροποποιήθηκε με την 
παρ. 1 του άρθρου 51 του ν. 2538/1997 (Α' 242) και ισχύει. 

δ) Αντίγραφο της πιο πρόσφατης δήλωσης φόρου 
εισοδήματος, από την οποία προκύπτει το συνολικό 
ετήσιο εισόδημα από κάθε πηγή. 

4. Η χρονική διάρκεια της ισχύος της άδειας της παρα¬ 
γράφου 3 είναι διετής και ανανεώνεται με την υποβολή 
από τον ενδιαφερόμενο αίτησης κατά το τελευταίο 
τρίμηνο πριν τη λήξη της, σύμφωνα με τη διαδικασία 
έκδοσης της άδειας της παραγράφου 3. 

5. Σε περίπτωση απώλειας ή φθοράς του εγγράφου 
της άδειας της παραγράφου 3, η αντικατάσταση της 
ενεργείται από την εκδούσα αυτήν αρχή, μετά από αίτη¬ 
ση του ενδιαφερομένου που συνοδεύεται από υπεύθυνη 
δήλωση του περί απώλειας ή φθοράς της άδειας, και 
επιπλέον, σε περίπτωση φθοράς, από την προς αντικα¬ 
τάσταση φθαρείσα άδεια. 

6. Η αλιεία με σκάφος, εντός της περιοχής που καθο¬ 
ρίζεται στο άρθρο 1, επιτρέπεται από τους ελεύθερους 
αλιείς της παραγράφου 1 που είναι εφοδιασμένοι με την 
ατομική άδεια της παραγράφου 3, και μόνο με επαγ¬ 
γελματικό αλιευτικό σκάφος κυριότητας τους, το οποίο 
είναι εφοδιασμένο: α) με άδεια σκάφους εσωτερικών 
υδάτων, σύμφωνα με τις διατάξεις του β.δ. 666/1966 
(Α' 160) και β) με άδεια υπό τον τίτλο «άδεια αλίευσης 
σκάφους λιμνοθάλασσας Μεσολογγίου - Αιτωλικού», 
στην οποία αναγράφονται ο αριθμός μητρώου αλιευ¬ 
τικών σκαφών (ΑΜΑΣ-Λ), τα αλιευτικά εργαλεία και οι 
όροι χρήσης τους σύμφωνα με το παρόν διάταγμα. Η 
άδεια αλίευσης σκάφους λιμνοθάλασσας Μεσολογγίου - 
Αιτωλικού χορηγείται από την αρμόδια για την έκδοση 
αδειών αλιείας Υπηρεσία της Π.Ε. Αιτωλοακαρνανίας, 
μετά από την υποβολή σε αυτήν σχετικής αίτησης του 
ελεύθερου αλιέα της παραγράφου 2 που έχει εφοδι- 
ασθεί με την Ατομική Αδεια Ελεύθερου Αλιέα λιμνο¬ 
θάλασσας Μεσολογγίου - Αιτωλικού της παραγράφου 
3, σύμφωνα με τους όρους και τις προϋποθέσεις του 
παρόντος διατάγματος. Στην αίτηση αναγράφονται 
όλα τα χαρακτηριστικά στοιχεία του σκάφους και ο 
αλιευτικός εξοπλισμός του. Η άδεια αλίευσης σκάφους 
λιμνοθάλασσας Μεσολογγίου - Αιτωλικού επιδεικνύεται 
πάντα κατά τη διενέργεια ελέγχων μαζί με την άδεια 
σκάφους εσωτερικών υδάτων, έχει ισχύ μόνο εντός της 
περιοχής που καθορίζεται στο άρθρο 1 και η ισχύς της 
παύει ή αναστέλλεται αν παύσει ή ανασταλεί η ισχύς 
της άδειας σκάφους εσωτερικών υδάτων. 

7. Η χρονική διάρκεια ισχύος της άδειας αλίευσης 
σκάφους λιμνοθάλασσας Μεσολογγίου - Αιτωλικού της 


παραγράφου 6 είναι διετής και ανανεώνεται με την 
υποβολή από τον ενδιαφερόμενο αίτησης κατά το τε¬ 
λευταίο τρίμηνο πριν τη λήξη της, σύμφωνα με τη διαδι¬ 
κασία έκδοσης της άδειας αυτής της παραγράφου 6. Η 
αρμόδια για την έκδοση των αδειών αλίευσης σκάφους 
λιμνοθάλασσας Μεσολογγίου - Αιτωλικού Υπηρεσία της 
Π.Ε. Αιτωλοακαρνανίας τηρεί καταστάσεις ανανέωσης 
αυτών και καταγράφει σε αυτές τυχόν αλλαγές του 
σκάφους. 

8. Σε περίπτωση απώλειας ή φθοράς του εγγράφου 
της άδειας αλίευσης σκάφους λιμνοθάλασσας Μεσο¬ 
λογγίου - Αιτωλικού της παραγράφου 6, η αντικατάστα¬ 
ση της ενεργείται από την εκδούσα αυτήν αρχή, μετά 
από αίτηση του ενδιαφερομένου που συνοδεύεται από 
υπεύθυνη δήλωση του περί απώλειας ή φθοράς της 
άδειας, και επιπλέον σε περίπτωση φθοράς, από την 
προς αντικατάσταση φθαρείσα άδεια. 

9. Ο ελεύθερος αλιέας, μετά την έκδοση της άδειας 
αλίευσης σκάφους λιμνοθάλασσας Μεσολογγίου - Αι- 
τωλικού της παραγράφου 6, υποχρεούται αμελλητί να 
βάψει το σκάφος με μπλε χρώμα και να αναγράψει πάνω 
σε αυτό με ευδιάκριτο τρόπο τον αριθμό του αλιευτικού 
μητρώου εσωτερικών υδάτων (ΑΜΑΣ-Λ). 

Άρθρο 3 

Άσκηση επαγγελματικής αλιείας - 
Επιτρεπόμενα αλιευτικά εργαλεία 

1. Η επαγγελματική αλιεία εντός της περιοχής που 
καθορίζεται στο άρθρο 1 επιτρέπεται μόνο με τα κά¬ 
τωθι εργαλεία: 

α) Πολυάγκιστρο λεπτό (παραγάδι), μέγιστου μήκους 
έως 1500 μέτρα, με 2000 αγκίστρια κατ’ ανώτατο όριο, 
β) Καμάκι άνευ φωτός. 

γ) Καμάκι με τη βοήθεια φωτιστικής συσκευής, έντα¬ 
σης φωτός μέχρι χίλια διακόσια (1200) κηρία. 

δ) Σταφνοκάρι, παραδοσιακό αλιευτικό εργαλείο ορι¬ 
ζόμενο ως εξής: παραλληλόγραμμο απλάδι δίχτυ επιφά¬ 
νειας 20 έως 50 τετραγωνικών μέτρων που έχει εύρος 
ανοίγματος ματιού από 5 έως 30 χιλιοστά, μετρούμενο 
σύμφωνα με τις διατάξεις του Κανονισμού (ΕΚ) 517/2008 
στερεωμένο σε ξύλινους ή μεταλλικούς τοξωτούς βρα¬ 
χίονες ενωμένους στο κέντρο τους, 
ε) Καλαμίδι. 

στ) Εργαλεία ή μέσα που φέρουν κοινή ονομασία «βα- 
ντάκια», «τράϊνες» και «τονιές», οριζόμενα ως εξής: 

(αα) «βαντάκια»: θύσανοι από αρμυρίκια όγκου μικρό¬ 
τερου του 0,5 κυβικού μέτρου που τοποθετούνται σε 
αβαθείς περιοχές, 

(ββ) «τράινες»: ή συρτές από πετονιές μήκους 10 έως 
30 μέτρων με τεχνητό ή ζωντανό δόλωμα, 

(γγ) «τονιές»: πετονιές μήκους έως 5 μέτρων με ζω¬ 
ντανό δόλωμα, τοποθετημένες σε καλάμια στερεωμένα 
στον πυθμένα της λιμνοθάλασσας. 

ζ) Μόνο για τη λιμνοθάλασσα του Αιτωλικού, δίχτυα 
απλάδια ή μονωμένα, με ελάχιστο άνοιγμα ματιού 40 
χιλιοστά μετρούμενο σύμφωνα με τις διατάξεις του Κα¬ 
νονισμού (ΕΚ) 517/2008 και μήκους έως 550 μέτρα ανά 
επαγγελματικό σκάφος, με άλτος έως 5 μέτρα. Δεν 
επιτρέπεται η χρήση κλαμπάνου. 

η) Αθερινόδιχτο αποκλειστικά για αλιεία αθερίνας 
(ΑΙάθπηα άογοπ), με δίχτυ απλάδι, με ελάχιστο άνοιγμα 
ματιού 16 χιλιοστά, μετρούμενο σύμφωνα με τις δια¬ 
τάξεις του Κανονισμού (ΕΚ) 517/2008, μήκους έως 220 

μέτρων ανά επαγγελματικό σκάφος και ύψος έως 400 
(αριθμός ματιών). 

2. Όλα τα αλιευτικά εργαλεία που χρησιμοποιού¬ 
νται για αλιεία εντός της περιοχής που καθορίζεται 
στο άρθρο 1 σημαίνονται με σημαδούρες χρώματος 
κίτρινου. 

3. Δεν επιτρέπεται μετατροπή ή αντικατάσταση των 
εργαλείων αλιείας της παραγράφου 1 με άλλα παρό¬ 
μοιας φύσης εργαλεία. 

Αρθρο 4 

Περιορισμοί επαγγελματικής αλιείας 

1. Η επαγγελματική αλιεία εντός της περιοχής που 
καθορίζεται στο άρθρο 1, επιτρέπεται με όλα τα ανα- 
φερόμενα στο άρθρο 3 εργαλεία, πλην εκείνου της 
περίπτωσης (γ) του άρθρου 3, από την ανατολή μέχρι 
τη δύση του ήλιου, και με το εργαλείο της περίπτω¬ 
σης (γ) από τη δύση μέχρι την ανατολή του ήλιου, ανά 
εικοσιτετράωρο, σε απόσταση 350 μέτρων από τους 
καθολικούς φραγμούς, περιμετρικά των εσωτερικών 
ορίων στομίων καθώς και παντός τύπου ιχθυοσυλλη- 
πτικών εγκαταστάσεων και σε απόσταση 100 μέτρων 
εκ των ιχθυοφραγμών και με τους κάτωθι χρονικούς και 
τεχνικούς προσδιορισμούς: 

α) Με λεπτό πολυάγκιστρο (παραγάδι) όλο το έτος. 

β) Με καμάκι άνευ φωτός όλο το έτος. 

γ) Με καμάκι με τη βοήθεια φωτός από την 1η Οκτω¬ 
βρίου έως την 28η Φεβρουάριου του επομένου έτους. 
Κατ’ εξαίρεση και μόνο στη Λιμνοθάλασσα Αιτωλικού και 
στην περιοχή της Νίδοβας μέχρι και τη θέση των παλαιών 
φραγμών Ιχθυοτροφείου Πόρου επιτρέπεται η αλιεία με 
καμάκι με τη βοήθεια του φωτός καθ’ όλο το έτος. 

δ) Με σταφνοκάρι όλο το έτος. 

ε) Με καλαμίδι και λοιπά εργαλεία ή μέσα που φέρουν 
την κοινή ονομασία 

«βαντάκια», «τράινες», «τονιές» όλο το έτος. 

στ) Με δίχτυα αποκλειστικά και μόνο στη λιμνοθάλασ¬ 
σα του Αιτωλικού και σε απόσταση 300 μέτρων από τις 
γέφυρες του Αιτωλικού και 50 μέτρων από τη βόρεια 
ακτή όλο το έτος πλην της περιόδου από 15 Μαρτίου 
έως 15 Μαίου. 

ζ) Με αθερινόδιχτο αποκλειστικά για αλιεία αθερίνας 
για την περίοδο από 15 Δεκεμβρίου κάθε έτους έως 28 
Φεβρουάριου του επόμενου έτους σε απόσταση μεγα¬ 
λύτερη των 1.000 μέτρων από παντός τύπου ιχθυοσυλ- 
ληπτικές εγκαταστάσεις. 

2. Η επαγγελματική αλιεία εντός της περιοχής που 
καθορίζεται στο άρθρο 1, με σκάφη, τα οποία διαθέτουν 
ιπποδύναμη μηχανής μικρότερη των 15 Κ \Ν επιτρέπεται 
μόνο κατά τους μήνες Ιούλιο και Αύγουστο κάθε έτους. 

3. Απαγορεύεται η επαγγελματική αλιεία με κάθε αλι¬ 
ευτικό εργαλείο στο θαλάσσιο χώρο έξω από τη λιμνο¬ 
θάλασσα Μεσολογγίου - Αιτωλικού, το χρονικό διάστη¬ 
μα που τα ιχθυοτροφεία της περιοχής είναι κλειστά και 
δεν εσοδεύουν σε απόσταση μικρότερη των 250 μέτρων 
περιμετρικά των ιχθυοσυλληπτικών εγκαταστάσεων, και 
σε απόσταση 50 μέτρων από τους ιχθυοφραγμούς και 
από τις λουρονησίδες. 

4. Απαγορεύεται η επαγγελματική αλιεία με κάθε αλι¬ 
ευτικό εργαλείο στο θαλάσσιο χώρο έξω από τη λιμνο¬ 
θάλασσα Μεσολογγίου - Αιτωλικού, τη χρονική περίοδο 
που τα ιχθυοτροφεία της περιοχής είναι ανοικτά και 
εσοδεύουν, σε απόσταση μικρότερη των 500 μέτρων 
από τη νοητή γραμμή που ενώνει το εσοδευτικό στόμιο 


του Διαύλου της Ανατολικής Κλείσοβας, μέχρι και το 
δυτικό στόμιο του Παλαιοποτάμου πλην του εργαλείου 
παραγάδι το οποίο απαγορεύεται σε απόσταση μικρό¬ 
τερη των 100 μέτρων. 

5. Η διενέργεια αλιείας στις αβαθείς εκτάσεις, ένθεν 
και ένθεν του διαύλου του λιμένος Μεσολογγίου, επιτρέ¬ 
πεται με τα αλιευτικά εργαλεία του άρθρου 3, κατά τη 
χρονική περίοδο από την 15η Ιουνίου κάθε έτους μέχρι 
την 28η Φεβρουάριου του επόμενου έτους. 

Άρθρο 5 

Άσκηση μη επαγγελματικής αλιείας 

1. Η ερασιτεχνική αλιεία εντός της περιοχής που κα¬ 
θορίζεται στο άρθρο 1 επιτρέπεται, σύμφωνα με τις 
διατάξεις των άρθρων 1 και 4 του π.δ. 373/1985 (Α' 131), 
όπως κάθε φορά ισχύουν. 

2. Η διενέργεια αθλητικής αλιείας εντός της περιοχής 
που καθορίζεται στο άρθρο 1 επιτρέπεται σύμφωνα με 
τις διατάξεις των άρθρων 1, 4 παρ. 1 και 5 του π.δ. 373/85, 
όπως κάθε φορά ισχύουν. 

Άρθρο 6 

Κυρώσεις- Ποινές 

Οι παραβάτες του παρόντος διατάγματος τιμωρού¬ 
νται με τις κυρώσεις και τις ποινές των άρθρων 11 και 17 
του ν.δ. 420/1970 (Α' 27), όπως αυτά έχουν τροποποιηθεί 
και ισχύουν κάθε φορά. 

Άρθρο 7 

Μεταβατικές Διατάξεις 

Οι ενδιαφερόμενοι να ασκήσουν αλιεία εντός της πε¬ 
ριοχής που καθορίζεται στο άρθρο 1, υποχρεούνται να 
εφοδιασθούν με τις άδειες Ελεύθερου Αλιέα λιμνοθά¬ 
λασσας Μεσολογγίου - Αιτωλικού και αλίευσης σκά¬ 
φους λιμνοθάλασσας Μεσολογγίου - Αιτωλικού που 
προβλέπονται στο άρθρο 2 του παρόντος διατάγματος, 
το αργότερο εντός έξι (6) μηνών από την έναρξη ισχύος 
του. Κατά τη μεταβατική αυτή περίοδο των έξι μηνών, 
για την αλιεία στην περιοχή που καθορίζεται στο άρθρο 1, 
ισχύουν οι διατάξεις του β.δ. 435/70 (Α' 142), με βάση 
τις οποίες ήδη ασκείται η αλιεία. 

Άρθρο 8 

Καταργούμενες διατάξεις 

Από τη δημοσίευση του παρόντος, καταργείται το 
β.δ. 435/70 (Α' 142). 

Άρθρο 9 
Εναρξη ισχύος 

Η ισχύς του παρόντος διατάγματος αρχίζει από την 
ημερομηνία δημοσίευσης του στην Εφημερίδα της 
Κυβερνήσεως, με την επιφύλαξη των διατάξεων του 
άρθρου 7. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Μαρτίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΑΠΟΣΤΟΛΟΥ 



1354 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ. 91 ·. Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θΙ^Γ 

Πληροφορίες σχετικά με την λειτουργία της ιστοσελίδας: ΗθΙράθ5Κ.βΙ@Θΐ.9ΐ· 

Αποστολή ψηφιακά υπογεγραμμένων εγγράφων προς δημοσίευση στο ΦΕΚ: \Λ/θβιη33ΐθΐ·.θΙ@Θΐ.9Γ 
Πληροφορίες για γενικό πρωτόκολλο και αλληλογραφία: 9ΐ·3ηιπΐ3ΐβΪ3@β1.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 ΓΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐιρ://νννννν.ί1.ρΓ - ί-πΐίϋ: ννβί)πΐ35ΐ£Γ.£ί@0ΐ.θΓ 































